Diari Oficial de la Generalitat Valenciana


Sumari del DOGV 9308, del 29-03-2022 (2022/2636)

ORDRE 2/2022, de 25 de març de 2022, de la Conselleria d'Innovació, Universitats, Ciència i Societat Digital, per la qual es disposen el cessament de Miguel Ángel Juan Bello i el nomenament de Pablo Lozano Rojas com a vocal del Consell Social de la Universitat Politècnica de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9308

Data del DOGV
:   29-03-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/2636


Data del document
:   25-03-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital

ORDRE 2/2022, de 25 de març de 2022, de la Conselleria d'Innovació, Universitats, Ciència i Societat Digital, per la qual es disposen el cessament de Miguel Ángel Juan Bello i el nomenament de Pablo Lozano Rojas com a vocal del Consell Social de la Universitat Politècnica de València. [2022/2636]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i funcions del Consell Social i la designació dels membres no acadèmics d'aquest entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, regula en l'article 5 la composició d'aquests, i estableix en l'apartat 4.c que la persona que ostente la titularitat de la conselleria competent en matèria d'investigació, desenvolupament i innovació tecnològica designarà un vocal. Així mateix, l'article 7 disposa que el mandat dels vocals del Consell Social que representen els interessos socials tindrà una duració de quatre anys, a comptar des de la publicació del seu nomenament en el Diari Oficial de la Generalitat Valenciana, i podran ser novament designats per un altre període igual consecutiu, per una sola vegada. Els vocals que representen els interessos socials perdran la seua condició per expiració del mandat, defunció o declaració d'incapacitat, renúncia, revocació per qui els va designar o apreciació per part del Consell Social d'una causa d'incompatibilitat. En aquests casos el mandat del nou membre designat tindrà una duració igual al mateix temps que reste per complir a aquell membre que substituïsca.  
Mitjançant l'Ordre 12/2019, de 14 de novembre, de 2019, de la Conselleria d'Innovació, Universitats, Ciència i Societat Digital, es va nomenar Miguel Ángel Juan Bello com a vocal del Consell Social de la Universitat Politècnica de València, en representació dels interessos socials, designada per la consellera d'Innovació, Universitats, Ciència i Societat Digital d'acord amb l'article 5.4.c de la Llei 2/2003 de la Generalitat (DOGV 8687, 28.11.2019).  
Amb data 29 de setembre de 2021, Miguel Ángel Juan Bello va renunciar com a vocal del Consell Social de la Universitat de València, i fou comunicada aquesta en data 2 de març de 2022.  
Vist el que s'ha exposat, de conformitat amb el que es disposa en els articles 5.4.c, 6.1 i 7 de la Llei 2/2003, de 28 de gener, de consells socials de les universitats públiques valencianes, la proposta de la directora general d'Universitats de març de 2022, i en virtut de les atribucions que em confereix l'article 28 de la Llei 5/1983, de 30 de desembre, del Consell,  
  
  
ORDENE  
  
Primer  
Publicar el cessament, per renúncia, de Miguel Ángel Juan Bello, com a vocal del Consell Social de la Universitat Politècnica de València, en representació dels interessos socials.  
  
Segon  
Nomenar Pablo Lozano Rojas vocal del Consell Social de la Universitat Politècnica de València, en representació dels interessos socials.  
  
  
Tercer  
El mandat tindrà una duració fins al 29 de novembre de 2023.  
  
Quart  
Aquesta ordre tindrà eficàcia l'endemà de ser publicada en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present ordre, que posa fi a la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu ha d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
Alacant, 25 de març de 2022  
  
La consellera d'Innovació, Universitats,   
Ciència i Societat Digital,  
Carolina Pascual Villalobos